-------------- οκλης ειπεν επειδη μηνις [μνησιθεου διατελει] ευνους ων τοις θιασωταις και φιλο[τιμουμενος π]ερι το ιερον και νυν αιρεθεις ταμιας επ[ι ευκτημ]ονος αρχοντος καλως και φιλοτιμως πασ[ας τας] επιμελειας υπεστη και το τε προστωιον και [τ]ο [α]ετωμα του ιερου του διος του λαβραυνδου επε[τε]λεσεν αξιως του θεου και τα κοινα καλως και δικαιως διεχειρισεν ανενκλητον παρεχων εαυτον πασι τοις θιασωταις εκ τε των προτερον χρονων και αφ ου εις την επιμελειαν της ταμιειας εισηλθεν και εκ των ιδιων των εαυτου προσανηλωσεν αργυριον απροφασιστως εις το ιερον φανεραν ποιουμενος την ευνοιαν ην εχει εις τους θιασωτας και την ιερωσυνην αξιως ιερεωσατο του θεου υπερ ουν τουτων απαντων δεδοχθαι τοις θιασωταις επαινεσαι μηνιν μνησιθεου ηρακλεωτην και στεφανωσαι αυτον θαλλου στεφανωι αναθειναι δ αυτου και εικονα του ιερου ου αν ει καλλιστον γραψαντας εν πινακι κατα τον νομον οπως αν ει πασιν φανερον τοις βουλομενοις φιλοτιμε[με]ισθαι περι το ιερον οτι τιμηθησονται κατ αξιαν εκαστος ων αν ευεργετησει τους θιασωτας. αναγραψαι δε τοδε το ψηφισμα εν στηλει λιθινει εν τωι ιερωι του θεου.
Att. — non-stoich. 39-45 — 298/7